Document ID: 32000R0739

Kommissionens forordning (EF) nr. 739/2000
af 7. april 2000
om ændring af forordning (EF) nr. 2439/1999 om godkendelsesbetingelser for tilsætningsstoffer, der tilhører gruppen "bindemidler, antiklumpningsmidler og koaguleringsmidler", i foderstoffer
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 70/524/EØF af 23. november 1970 om tilsætningsstoffer til foderstoffer(1), senest ændret ved forordning (EF) nr. 2690/1999(2), særlig artikel 11, og
ud fra følgende betragtninger:
(1) Ved Kommissionens forordning (EF) nr. 2439/1999 af 17. november 1999 om godkendelsesbetingelser for tilsætningsstoffer, der tilhører gruppen "bindemidler, antiklumpningsmidler og koaguleringsmidler", i foderstoffer(3) fastsættes der et midlertidigt maksimalt dioxinindhold i kaolinler, ligesom der indføres en forpligtelse til at overvåge, om der forekommer dioxin i andre godkendte tilsætningsstoffer, der tilhører gruppen "bindemidler, antiklumpningsmidler og koaguleringsmidler".
(2) Ifølge ovennævnte forordning skal Kommissionen tage bestemmelserne i den pågældende forordning op til revision inden den 1. marts 2000 på baggrund af eventuelle undersøgelser, resultaterne af overvågningsprogrammet og en fuldstændig risikovurdering. Der er stadig undersøgelser i gang, overvågningsprogrammet løber fortsat, og der foreligger endnu ikke nogen fuldstændig risikovurdering. Derfor bør foranstaltningerne som fastsat ved forordning (EF) nr. 2439/1999 forlænges indtil den 15. oktober 2000.
(3) Der foreligger tilstrækkelige overvågningsdata om eventuel dioxinforekomst i naturlige blandinger af steatit og chlorit (E 560), sepiolit (E 562) og sepiolitler (E 563). Af disse data, der kommer fra forskellige medlemsstater og/eller kilder, fremgår det, at disse tilsætningsstoffer ikke er kontamineret med dioxin eller indeholder dioxin i en mængde, der ligger under bestemmelsesgrænsen for analyser.
(4) De i denne forordning fastsatte foranstaltninger er i overensstemmelse med udtalelse fra Den Stående Foderstofkomité -
UDSTEDT FØLGENDE FORORDNING:
Artikel 1
I forordning (EF) nr. 2439/1999 foretages følgende ændringer:
1) I artikel 1, ændres "1. marts 2000" til "15. oktober 2000".
2) Bilaget affattes som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 29. februar 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. april 2000.

Labels: 0
17
6